Bjørnstjerne Bjørnson
Bjørnstjerne Bjørnson (1832.8.12, Kvikne — 1910. 26.4, Parij) — norveg yozuvchisi, jamoat va teatr arbobi. Norveg milliy dramaturgiyasi va adabiy tanqidchiligi asoschisi. Bergendagi Norveg teatri (1857—58) va Kristianiya teatri (1865—67)ga rahbarlik qilgan. Tarixiy-ijtimoiy dramalar ("Janglar orasida", 1858; "Yovuz Sigurd", 1862; "Mariya Styuart, Shotlandiya qirolichasi", 1864; "Irodamizdan tashqari", 1883—95), povest ("Syunneve Sulbakken", 1857; "Baliqchi ayol", 1868 va boshqalar), sheʼrlar, shu jumladan Norvegiya gimni muallifi. Adabiyot boʻyicha Nobel mukofoti laureati (1903).